Migdal (Israel)

Migdal (hebraisk מִגְדָּל) er en by i Norddistriktet i Israel. Den ble grunnlagt i 1910, og fikk lokal kommunestatus i 1949. I 2008 hadde den et folketall på 1 627.

Migdal ligge nær Ginosar og omkring 8 km nord for Tiberias. Byen ligger ved bredden av Genesaretsjøen med strendene Tamar, Ilanot og Arbel.

Historie
Byen er oppkalt  etter den gamle byen Migdala Nunia (arameisk for «fisketårnet»), hjembyen til Maria Magdalena (Lukas 8,2), og ligger like vest for Genesaretsjøen langs veien mellom Tiberias og Rosh Pina.

I 1908 slo en liten gruppe tyske katolikker, som identifiserte stedet som fødestedet til Maria Magdalana, seg ned der. De dro derfra etter et år, og landet ble kjøpt av russiske sionister, som startet opp en gård, Ahuzat Moskva (Moskvaeiendommen) i 1910. Denne bosetningen lå nær den arabiske landsbyen Al-Majdal. Et par år senere ble landet solgt til private investorer. En arbeidsleir for Gdud HaAvoda-arbeidere, som bygde veien Tiberias-Rosh Pina, ble grunnlagt der i 1921.

Arkeologi
I september 2009 ble det utført en redningsutgraving før byggingen av et nytt hotell, og det ble avdekket en gammel synagoge som ble datert til år 50-100. Her fant arkeologene en uvanlig stein med en utskjæring som viste en syvarmet menora. Dette er den første av sitt slag som ble oppdaget fra tidlig i romertiden. I tillegg ble det funnet vegger dekorerte med lysfargede fresker.

Referanser

Byer i Israel
Etableringer i 1908
Byer i Det nye testamente‎
Arkeologi i Israel
Norddistriktet i Israel